Planlegging av Ibsen-året 2028

Senter for Ibsen-studier har siden 2021 vært involvert i en planleggingsprosess styrt av Skien kommune. I tillegg har vi vært i kontakt med Nasjonalbiblioteket, som har hovedansvaret for planleggingen av dette forfatterjubileet.

Senteret ønsker å posisjonere seg som «kunnskapsleverandør» for andre Ibsen-institusjoner som planlegger aktiviteter med faglig innhold i 2028. I tillegg ønsker vi å være vertskap for Den internasjonale Ibsen-konferanse her i Oslo i 2028.

For å nå det første målet om å være «kunnskapsleverandør» må vi fortsette arbeide med å videreutvikle de digitale ressursene våre, i tillegg til å fortsette å levere ny forskning på Ibsens liv og verker og deres etterliv. Senteret har utvidet dokumentasjonsbegrepet til å innebære åpen tilgjengeliggjøring på nettet. Dette er et komplekst og tidkrevende arbeid og vi merker at kapasiteten til den ene 100%-stillingen som er viet dette allerede er sprengt. Senteret har ansatt en 3-årig tekniker i perioden 2023–25 for å komme videre med de tekniske aspektene ved dette arbeidet.

Senterleder ønsker innspill på hva Senterets rolle i forbindelse med Ibsen2028 bør være og hvordan vi best kan møte behov og henvendelser fra eksterne aktører.